'జగనన్న చేదోడు' మరో జగన్మాయ: చంద్రబాబు
Published : 10/06/2020 15:39 IST
విజయవాడ: ప్రభుత్వం ప్రవేశపెట్టిన 'జగనన్న చేదోడు' మరో జగన్మాయ పథకమని తెలుగుదేశం అధినేత చంద్రబాబు విమర్శించారు. అబద్ధమే వైకాపా ఆయుధమని వ్యాఖ్యానించారు. గతంలో అందరికీ లబ్ధి చేస్తామని చెప్పి.. ఇప్పుడు షాపులు ఉన్నవాళ్లకే పథకం వర్తిస్తుందని మాట మార్చారని దుయ్యబట్టారు. బుధవారం పార్టీ ముఖ్యనాయకులతో ఆన్‌లైన్‌ ద్వారా నిర్వహించిన సమావేశంలో చంద్రబాబు మాట్లాడుతూ..
''జగనన్న చేదోడు' పేరుతో భారీగా కోతలు పెట్టారు. రాష్ట్రంలో 5.50లక్షలకు పైగా నాయి బ్రాహ్మణులుంటే 38వేల మందికే ప్రభుత్వ ఆర్థిక సాయం అందిస్తున్నారు. పథకం ద్వారా లబ్ధిదారులకు ఇచ్చే రూ.10వేలకంటే రెట్టింపు వారినుంచి లాక్కుంటున్నారు. అదేవిధంగా రాష్ట్రంలో 13లక్షల మంది టైలర్లు ఉంటే 1.25లక్షల మందికి మాత్రమే ప్రభుత్వం ఆర్థిక సాయం అందిస్తోంది. రజకులు 15లక్షల మంది ఉంటే 82వేల మందికే ఈ పథకం వర్తిస్తోంది' అని చంద్రబాబు మండిపడ్డారు.
జగన్‌ ప్రతిపక్షంలో ఉన్నప్పుడు తప్పుడు వార్తలతో ప్రజలను నమ్మించారని చంద్రబాబు మండిపడ్డారు. ఇప్పుడు ముఖ్యమంత్రి అయ్యాక అసత్యాలతో నయ వంచన చేస్తున్నారని ఆగ్రహం వ్యక్తం చేశారు. బెదిరింపులు, ప్రలోభాలతో కొందరిని వైకాపా లోబర్చుకుంటోందని ఆక్షేపించారు. వేధింపులకు భయపడే కొందరు నేతలు పార్టీని వీడుతున్నారన్నారు. వారు వెళ్లినంత మాత్రాన పార్టీకి నష్టమేమీ లేదని.. ఒకరుపోతే వంద మంది నాయకులను తయారు చేస్తామని చంద్రబాబు ధీమా వ్యక్తం చేశారు. 'రాజకీయ విశ్వవిద్యాలయం' తెలుగుదేశమని ఆయన వ్యాఖ్యానించారు. తెదేపా నాయకులను తయారుచేసే కార్ఖానా అని.. మళ్లీ సమర్థ నాయకత్వాన్ని రూపొందిస్తామని స్పష్టం చేశారు. రాబోయే 40ఏళ్లకు దీటుగా నాయకత్వాన్ని తయారు చేస్తామని చెప్పారు. దానికి తగ్గ ఓపిక, బాధ్యత తనకు ఉందని చంద్రబాబు పేర్కొన్నారు.
'jagananna chedodu' maro jaganmaya: chandrababu
Published : 10/06/2020 15:39 IST
vijayavada: prabhutvam pravesapettina 'jagananna chedodu' maro jaganmaya pathakamani telugudesam adhinetha chandrababu vimarsinchaaru. abaddhame vaikapa aayudhamani vyaakhyaaninchaaru. gatamlo andarikee labdhi chestamani cheppi.. ippudu shapulu unnavallake pathakam vartistundani maata maarchaarani duyyabattaaru. budhavaaram party mukhyanaayakulatho anline dwara nirvahinchina samavesamlo chandrababu maatlaadutuu..
''jagananna chedodu' paerutho bhariga kotalu pettaaru. rashtramlo 5.50lakshalaku paiga naayi brahmanulunte 38vela mandike prabhutva aardhika saayam andistunnaaru. pathakam dwara labdhidaarulaku iche roo.10velakante rettimpu vaarinunchi laakkuntunnaaru. adevidhamgaa rashtramlo 13lakshala mandi tilerlu unte 1.25lakshala mandiki matrame prabhutvam aardhika saayam andistondi. rajakulu 15lakshala mandi unte 82vela mandike ee pathakam vartistondi' ani chandrababu mandipaddaaru.
jagan pratipakshamlo unnappudu tappudu vaartalatoe prajalanu namminchaarani chandrababu mandipaddaaru. ippudu mukhyamantri ayyaka asatyaalato naya vanchana chestunnarani aagraham vyaktam chesaru. bedirimpulu, pralobhaalato kondarini vaikapa lobarchukuntondani aakshepinchaaru. vedhimpulaku bhayapade kondaru nethalu paartiini veedutunnaarannaaru. vaaru vellinanta maatraana paarteeki nashtamemi ledani.. okarupothe vanda mandi naayakulanu tayaaru chestamani chandrababu dheema vyaktam chesaru. 'rajakeeya vishwavidyaalayam' telugudesamani aayana vyaakhyaaninchaaru. tedepa naayakulanu tayaruchese karkhana ani.. malli samartha naayakatvaanni roopondistaamani spashtam chesaru. raboye 40ellaku deetugaa naayakatvaanni tayaaru chestamani cheppaaru. daaniki tagga opika, baadhyata tanaku undani chandrababu perkonnaru.